

PROJEKTS uz 20.01.2023.

vēlamais datums izskatīšanai: [FK] 15.02.2023.

domē: 22.02.2023.

sagatavotājs: Guna Cielava

ziņotājs: Edvīns Šēpers

LĒMUMS

Ādažos, Ādažu novadā

2023. gada 22. februārī **Nr.**«DOKREGNUMURS»

**Par nekustamo īpašumu “Kadagas ceļš 17” un “Kadagas ceļš 19” atsavināšanu**

Ādažu novada pašvaldības (turpmāk – pašvaldība) dome izskatīja Attīstības komitejas priekšlikumu par pašvaldībai piederošo nekustamo īpašumu ar kadastra numuru 8044 005 0715 un kadastra numuru 8044 005 0714 (turpmāk kopā – Īpašumi) atkārtotu nodošanu atsavināšanai.

Izvērtējot pašvaldības rīcībā esošo informāciju, tika konstatēts:

1. Saistībā ar juridiskas personas ierosinājumu iegādāties pašvaldībai piederošo zemi Kadagā, Mežaparka ielā, deputāti 14.12.2022. Attīstības komitejas sēdē atbalstīja Īpašumu nodošanu atsavināšanai.
2. 2023. gada 1. februārī tika saņemts pašvaldības Īpašumu pārvaldnieka – pašvaldības aģentūras "Carnikavas komunālserviss" atsavināšanas ierosinājums Nr. 01-6/23/153 (reģ. pašvaldībā ar Nr. [ĀNP/1-11-1/23/591](https://dvs-adazi.namejs.lv/Documents/Update/1160127)):
   1. Nekustamais īpašums ar kadastra numuru 8044 005 0715, sastāv no neapbūvētas zemes vienības 0,3256 ha platībā, ar kadastra apzīmējumu 8044 005 0627 un adresi – “Kadagas ceļš 17”, Kadaga, Ādažu pag., Ādažu nov. Īpašuma tiesības uz pašvaldības vārda ir nostiprinātas Rīgas rajona tiesas Ādažu pagasta zemesgrāmatas nodalījumā Nr.100000581250. Saskaņā ar Nekustamā īpašuma valsts kadastra informācijas sistēmas datiem (turpmāk – Kadastrs) nekustamā īpašuma lietošanas mērķis ir “Neapgūta komercdarbības objektu apbūves zeme”, kods 0800. Tā novērtējums Kadastrā ir 17196 EUR, kas ietver sevī zemes kadastrālo vērtību EUR 16215 un mežaudzes vērtību 981 EUR;
   2. Nekustamais īpašums ar kadastra numurs 8044 005 0714 sastāv no neapbūvētas zemes vienības 0,7589 ha platībā, ar kadastra apzīmējumu 8044 005 0626 un adresi – “Kadagas ceļš 19”, Kadaga, Ādažu pag., Ādažu nov. Īpašuma tiesības uz pašvaldības vārda ir nostiprinātas Rīgas rajona tiesas Ādažu pagasta zemesgrāmatas nodalījumā Nr.100000581249. Saskaņā ar Kadastru nekustamā īpašuma lietošanas mērķis ir “Neapgūta komercdarbības objektu apbūves zeme”, kods 0800. Tā novērtējums Kadastrā ir 35678 EUR, kas ietver sevī zemes kadastrālo vērtību EUR 34014 un mežaudzes vērtību 1664 EUR.
3. Īpašumi atrodas Kadagas ciema centrālajā daļā, asfaltēta ceļa malā, ar labu ekspozīciju, pretī daudzdzīvokļu mājām un pašvaldības pirmsskolas izglītības iestādei “Mežavēji”. Saskaņā ar teritorijas plānojumu Īpašumi atrodas publiskās apbūves teritorijā (komerciālu un nekomerciālu publiska rakstura iestāžu un objektu izvietošana). Īpašumu izmantošanai nepieciešama apbūvei paredzēto zemesgabalu daļu atmežošana un piebraucamo ceļu izbūve vai ceļa servitūtu nodibināšana no Kadagas ceļa. Inženierkomunikācijas – ūdens un kanalizācijas tīkli gar Īpašumu robežām ieguldīti zemē Kadagas ceļa sarkano līniju teritorijā.
4. Īpašumi tika izveidoti 2018. gadā, pašvaldībai realizējot zemes ierīcības projektu tai piederošajam īpašumam “Ūdensrožu parks” (kadastra numurs 8044 005 0622). Īpašumi tika izveidoti, ņemot vēra nepieciešamību pēc sabiedriskās nozīmes un komerciāla tipa apbūves Kadagas ciema centrālajā daļā, kā arī attīstītāju interesi atbilstošu zemesgabalu iegādei. Projekta ietvaros kopā tika izveidoti pieci atsavināšanai paredzēti apbūves gabali gar Mežaparka un Kadagas ceļiem.
5. Ar pašvaldības domes 26.10.2022. lēmumu Nr. 506 “Par nekustamā īpašuma “Kadagas ceļš 17” otrās izsoles atzīšanu par nenotikušu” un domes 26.10.2022. lēmumu Nr. 507 “Par nekustamā īpašuma “Kadagas ceļš 19” trešās izsoles atzīšanu par nenotikušu” atcēla Īpašumu nodošanu atsavināšanai.
6. Pašvaldības Attīstības komiteja 14.12.2022. nolēma atbalstīt Īpašumu nodošanu atsavināšanai, jo:
   1. tie nav apbūvēti ar citām personām piederošām būvēm;
   2. tie atrodas publiskās apbūves teritorijā, un Kadagas ciema iedzīvotājiem, kā arī Nacionālo bruņoto spēku Ādažu nacionālā mācību centram pašlaik nav neviena publiska rakstura objekta;
   3. pašvaldībai nav iespēju un plānu veikt publiskā rakstura objektu būvniecību minētajā teritorijā, jo šādu objektu būvniecība ir plānota vai paredzēta pašvaldības citos īpašumos;
   4. tirgus situācija ir īpaši labvēlīga atsavināšanai.
7. Īpašumu novērtēšanai ir lietderīgi pieaicināt sertificētu vērtētāju, kura pakalpojuma izmaksas lēšamas līdz 600 EUR, kas apmaksājamas no pašvaldības administrācijas Nekustamā īpašuma nodaļas budžeta tāmes līdzekļiem.

Pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Publiskas personas mantas atsavināšanas likuma 3. panta pirmās daļas 1. punktu un otro daļu, 4. panta pirmo un otro daļu, 5. panta piekto daļu, 8. panta otro daļu un 9. panta otro daļu, kā arī Finanšu komitejas 15.02.2023. atzinumu, Ādažu novada pašvaldības dome

**NOLEMJ:**

1. Nodot atsavināšanai, pārdodot atklātā izsolē, pašvaldībai piederošus nekustamos īpašumu:
   1. ar kadastra numuru 8044 005 0715, kas sastāv no neapbūvētas zemes vienības 0,3256 ha platībā, ar kadastra apzīmējumu 8044 005 0627 un adresi - “Kadagas ceļš 17”, Kadaga, Ādažu pag., Ādažu nov.;
   2. ar kadastra numuru 8044 005 0714, kas sastāv no neapbūvētas zemes vienības 0,7589 ha platībā, ar kadastra apzīmējumu 8044 005 0626 un adresi - “Kadagas ceļš 19”, Kadaga, Ādažu pag., Ādažu nov.
2. Pašvaldības administrācijas Nekustamā īpašuma nodaļai (NĪN) līdz 15.04.2023. aktualizēt 1. punktā noteikto īpašumu tirgus vērtību, pieaicinot sertificētu vērtētāju. Ar vērtēšanu saistītos izdevumus apmaksāt no NĪN 2023. gada budžeta tāmes līdzekļiem.
3. Pašvaldības mantas iznomāšanas un atsavināšanas komisijai:
   1. pēc īpašumu vērtējumu saņemšanas un nosacītās cenas noteikšanas, bet ne vēlāk kā līdz 31.06.2023. organizēt Īpašumu atsavināšanu;
   2. izsoles noteikumos iekļaut nosacījumu, ka pirkuma maksas samaksas termiņš ir ne vēlāk, kā 1 (viens) mēnesis no izsoles noslēguma dienas.
4. Pašvaldības izpilddirektora 1.vietniekam organizēt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Noraksti: NĪN, Pašvaldības mantas iznomāšanas un atsavināšanas komisijai, GRN, IDR1 - @

*Cielava, 27343916*